**แนวทางและวิธีการปฏิบัติ**

**สำหรับการชำระค่าภาษี ค่าธรรมเนียมต่างๆ และการจดทะเบียนพาณิชย์**

**ตามมาตรการการยับยั้งการระบาดโรคติดเชื้อไวรัสโคโรนา 2019 (covid-19)**

**องค์การบริหารส่วนตำบลขามสมบูรณ์ อำเภอคง จังหวัดนครราชสีมา**

**การกำหนดช่องทางการติดต่อ กองคลัง องค์การบริหารส่วนตำบลขามสมบูรณ์**

ประชาชนสามารถติดต่อเจ้าหน้าที่ กองคลัง ได้ 2 ช่องทาง ดังนี้

1) เฟซบุ๊ก อบต.**ขามสมบูรณ์ อบต.ขามสมบูรณ์**

2) โทรศัพท์ **086-4559512**

**การชำระภาษี และค่าธรรมเนียมต่างๆ**

สำหรับประชาชนผู้ชำระภาษีและค่าธรรมเนียมต่างๆ ให้ปฏิบัติดังนี้

1) สอบถามค่าภาษี และค่าธรรมเนียมต่างๆ ผ่านช่องทางตามที่กำหนด

2) สามารถโอนชำระผ่านบัญชีธนาคาร ธกส.สาขา คง

เลขที่บัญชี **0156 8248 5553** ชื่อบัญชี เงินฝากธนาคารองค์การบริหารส่วนตำบลขามสมบูรณ์

3) หลังโอนเงินเรียบร้อย ต้องแจ้งชื่อ-สกุล จำนวนเงินที่โอน หลักฐานการโอน และประเภทการชำระ (เช่น ภาษีป้าย,ภาษีโรงเรือน, ภาษีบำรุงท้องที่,ภาษีที่ดินและสิ่งปลูกสร้าง, ค่าธรรมเนียมใบอนุญาตให้ใช้สถานที่ประกอบกิจการที่เป็นอันตรายต่อสุขภาพ ฯลฯ) และข้อมูลอื่นๆ ที่จำเป็นมายังเจ้าหน้าที่จัดเก็บรายได้ กองคลัง องค์การบริหารส่วนตำบลขามสมบูรณ์ทุกครั้ง สำหรับการตรวจสอบและออกใบเสร็จรับเงิน เพื่อจัดส่งให้แก่ผู้ชำระต่อไป โดยสามารถแจ้งข้อมูลผ่านช่องทางตามที่กำหนด

**การจดทะเบียนพาณิชย์**

ประชาชนผู้ที่มีความประสงค์ขอจดทะเบียนพาณิชย์ที่ องค์การบริหารส่วนตำบลขามสมบูรณ์ ให้ปฏิบัติดังนี้

1) ติดต่อแจ้งความประสงค์ผ่านช่องทางตามที่กำหนด

2) หรือดาวน์โหลดคำร้องขอจดทะเบียนพาณิชย์ได้ที่ เว็บไซต์ องค์การบริหารส่วนตำบลขามสมบูรณ์

<http://www.khamsomboon.go.th> ตามที่ปรากฏในแนบท้ายแนวทางและวิธีการปฏิบัติดังนี้

3) ยื่นคำร้องพร้อมเอกสารหลักฐานที่เกี่ยวข้องผ่าน เฟซบุ๊ก **อบต.ขามสมบูรณ์ อบต.ขามสมบูรณ์**

4) เมื่อได้รับการยืนยันข้อมูลถูกต้องครบถ้วนจากเจ้าหน้าที่และรับทราบค่าธรรมเนียม ให้ชำระค่าธรรมเนียมโดยการโอนผ่านธนาคารตามที่กำหนด

5) รอรับแจ้งจากเจ้าหน้าที่ เพื่อนัดหมายให้มารับใบทะเบียนพาณิชย์พร้อมใบเสร็จรับเงินที่ กองคลัง องค์การบริหารส่วนตำบลขามสมบูรณ์

**การสอบถามข้อมูลภาษีโรงเรือนและที่ดิน ภาษีป้าย ภาษีบำรุงท้องที่และภาษีที่ดินและสิ่งปลูกสร้าง ค่าธรรมเนียมต่างๆ ฯลฯ**

สามารถสอบถามข้อมูลต่างๆ ได้ทางช่องทางตามที่กำหนด เพื่อติดต่อเจ้าหน้าที่จัดเก็บรายได้ กองคลัง องค์การบริหารส่วนตำบลขามสมบูรณ์ ในวันและเวลาราชการ จันทร์ – ศุกร์ เวลา 08.30 น. – 16.30 น.